open-index/open-wikipedia-markdown huggingface dataset:
Գոհարիկ Շիրինյան

**Գոհարիկ Շիրինյան** (), դրամատիկ և օպերետային հայ դերասանուհի։

## Կենսագրություն
Ծնվել է 1860 թվականին Կոստանդնուպոլսում։ Նախնական կրթությունը ստացել է տեղի դպրոցում։ Թատերական գործունեությունն սկսել է 1847 թվականից։ Խաղացել է Պոլսում գործող մի շարք թատերախմբերում։ Մահացել է 1935 թվականի փետրվարի 21-ին։

## Ստեղծագործական կյանք

Բեմական կյաքը Հ. Վարդովյանի «Թատրոն Օսմանիե» թատերախմբում, 1874 թվականից։

Այս խմբի կազմում մասնակցել է հայերեն և թուրքերեն դրամատիկ ու օպերետային մի շարք ներկայացումների։ Գոհարիկ Շիրինյանին մեծ հայտնիութուն են բերել Մոլիերի կատակերգությունները։ Խաղացել է ժամանակին շատ հայտնի և տարածված «Ժիրոֆլե Ժիրոֆլյա», «Մադամ Անգո», «Լեբլեբիջի Հոր-հոր աղա», «Արիֆ» և այլ օպերետներում։

1879 թվականից արդեն Ս. Պենկլյան օպերետային խմբի հետ հյուրախաղերի է մասնակցել Ադանա, Մերսին և այլ քաղաքներում։

Գոհարիկ Շիրինյանը 1884-1886 թվականներին խաղացել է Պենկլյանի և Մ. Մնակյանի օպերետային և դրամատիկական խմբերում` կատարելով մի շարք դերեր։ 1886-1887 թվականներին դերասանուհու կյանքում մեծ դեր է ունեցել Պետրոս Ադամյանի հետ Թիֆլիսի Հայոց դերասանական խմբի ներկայացումներին մասնակցելը։ Այստեղ ի հայտ են եկել նրա` որպես դրամատիկական դերասանուհու հնարավորությունները. խաղացել է Կորդելիայի («Արքա Լիր»), Դեզդեմոնայի, Օֆելիայի («Օթելլո», «Համլետ»), Շարլոտայի («Դոն Ժուան»), Հուդիթի («Ուրիել Ակոստա») և այլ դերեր։ Գոհարիկ Շիրինյանը 1887 և 1910 թվականներին վերադարձել է Մնակյանի դրամատիկական խումբ, իսկ 1910 թվականից` կրկին հանդես է եկել Արշակ Պենլյանի օպերետային խմբում։

### Դերեր
* «Արա Գեղեցիկ»՝ Նուարդ
* «Լյուսի Դիդիե»՝ Ալիս
* «Անծանոթ ուսանողուհին»՝ ժոզեֆին
* «Օթելլո»՝ Դեզդեմոնա
* «Համլետ»՝ Օֆելիա
* «Դոն ժուան»՝ Շարլոտա
* «Ուրիել Ակոստա»՝ Հուդիթ
* «էլի մեկ զոհ»՝ Անանի

## Ծանոթագրություններ

Կատեգորիա:Հայերն Օսմանյան կայսրությունում
Կատեգորիա:Ստամբուլում ծնված դերասանուհիներ
Կատեգորիա:Թատրոնի թուրք դերասանուհիներ
Մայա Հադերլապ

**Մայա Հադերլապ** (, ), ավստրիացի կին գրող։

## Կենսագրություն
Մայա Հադերլապը ծնվել է Կարինթիա նահանգում, պատկանում է սլովեն փոքրամասնությանը։ Ստեղծագործել է սլովեներեն և գերմաներեն։ Վիեննայի համալսարանում սովորել է գերմանագիտություն և թատրոնի պատմություն, ատենախոսությունը պաշտպանել է թատերագիտությունից։ Առաջին գիրքը եղել է բանաստեղծությունների ժողովածու (1983)։ Դասախոսություններ է կարդացել և հրատարակչական ծրագիր է հոգացել Կլագենֆուրտի համալսարանում։ Կառավարել է Կլագենֆուրտի քաղաքային թատրոնի գրական մասը (1992-2007), այդ տարիներին գրել է թատրոնի պատմությունը։ Հրատարակել է Կարինթիայի սլովենների *Mladje* գրական հանդեսը։ Սլովեներենից թարգմանել է Սրեչկո Կոսովելի և Տայա Կրամբերգերի բանաստեղծությունները։

Գրացերի հեղինակների միավորման անդամ է։ Ապրում է Կլագենֆուրտում։

## Ստեղծագործություններ
* *Žalik pesmi*, բանաստեղծություններ (1983)
* *Bajalice*, բանաստեղծություններ (1987)
* Gedichte — *Pesmi* — պոեմներ (1989)
* *Der Papalagi*, Հանս Պաաշի ծաղրական վեպի բեմարկություն (1990)
* *Deček in sonce*, արձակ (2000)
* Քաղաքականության և մշակույթի միջև/ *Med politiko in kulturo*, էսսե (2001)
* *Das Stadttheater Klagenfurt 1992 bis 2007. Die Ära Dietmar Pflegerl* (2007)
* Հրեշտակ մոռացության, վեպ-ասք/ *Engel des Vergessens* (2011, 2011՝  Ինգեբորգ Բախմանի մրցանակ, 2011՝ Բրունո Կրայսկու մրցանակ քաղաքական գրքի համար, վերահրատարակվել է 2012, 2013 թվականներին, սլովեներեն թարգմանությունը՝ 2012)

## Ճանաչում
* Կարինթիա նահանգի խրախուսական մրցանակ (1983)
* Ֆրանցե Պրեշերնի ֆոնդի մրցանակ (1989)
* Հուբերտ Բուրդայի մրցանակ (2004)
* Կարինթիա նահանգի պատվավոր նշան (2011)
* Վինցենց Ռիցցի մրցանակ (2013)
* Կլագենֆուրտի համալսարանի պատվավոր դոկտոր (2012)

2016 թվականին ընտրվել է Լեզվի և պոեզիայի գերմանական ակադեմիայի անդամ։

## Ծանոթագրություններ

## Արտաքին հղումներ
* Էջը ''Ավստրիա'' ֆորումում
* ''Սլովենական գրականություն'' կայքու
* Գրականության վիեննական տան կայքում 
* Ինգեբորգ Բախմանի մրցանակի կայքում

Կատեգորիա:20-րդ դարի ավստրիացի գրողներ
Կատեգորիա:21-րդ դարի կին գրողներ
Կատեգորիա:Ավստրիացի բանաստեղծներ
Կատեգորիա:Ավստրիացի բանաստեղծուհիներ
Կատեգորիա:Ավստրիացի գրողներ
Կատեգորիա:Ավստրիացի դրամատուրգներ
Կատեգորիա:Ավստրիացի թարգմանիչներ
Կատեգորիա:Ավստրիացի կին գրողներ
Կատեգորիա:Ավստրիացի վիպասաններ
Կատեգորիա:Գերմանալեզու գրողներ
Կատեգորիա:Լեզվի և պոեզիայի գերմանական ակադեմիայի անդամներ
Կատեգորիա:Սլովենացի բանաստեղծներ
Կատեգորիա:Սլովենացի գրողներ
Կատեգորիա:Վիեննայի համալսարանի շրջանավարտներ
Մաքսիմ Սկավիշ

**Մաքսիմ Պետրովիչ Սկավիշ** (, ), բելառուս ֆուտբոլիստ, ԲԱՏԷ ակումբի և Բելառուսի ազգային հավաքականի հարձակվող։ Միջազգային կարգի սպորտի վարպետ։

## Կարիերա
### Ակումբային
Մաքիմ Սկավիշը «Սմենա» (Մինսկ) դպրոցի սան է։ Առաջին մարզիչը եղել է Միխայիլ Շուտովիչը։

Պրոֆեսիոնալ կարիերան սկսել է ԲԱՏԷ ակումբում՝ հանդես գալով երկրորդ կազմում։ 2008 թվականին սկսել է խաղալ ակումբի հիմնական կազմում։ Բելառուսի ֆուտբոլի ֆեդերացիայի կողմից 2009 թվականին ընդգրկվել է Բելառուսի առաջնության 22 լավագույն ֆուտբոլիստների ցուցակում։

ԲԱՏԷ-ի կազմում մասնակցել է Չեմպիոնների լիգայի 2008/09 և 2011/12 և Եվրոպա լիգայի 2018/19, 2009/10 (հեղինակել է մեկական գոլ «Մակեդոնիայի» և «Լիտեքսի» դեմ փլեյ-օֆֆի պատասխան խաղերում) և 2010/11 (գոլ է խփել «Մարիտիմուի» դեմ փլեյ-օֆֆի փուլի պատասխան արտագնա խաղում) մրցաշրջաններին։

2012 մրցաշրջանը վարձավճարով անցկացրել է «Բելշինում»։ 2013 թվականի փետրվարի 19-ին վարձավճարով տեղափոխվել է Ռուսաստանի առաջին դիվիզիոնում հանդես եկող «Բալթիկա» ակումբ մինչեւ մայիսի 31-ը։ Մայիսի 23-ին ակումբի հետ կնքել է երկամյա պայմանագիր։

2015 թվականի կեսերին նաՍկավիշը վերադարձել է Բելառուս և պայմանագիր կնքել «Տորպեդո-ԲելԱԶ» ակումբի հետ։ 2016 թվականի ամռանը դարձել է իսրայելական «Հապոելի»  ֆուտբոլիստ։ 2017 թվականի հունվարին կրկին դարձել է «Տորպեդո-ԲելԱԶ»-ի խաղացող։ 2017 թվականի դեկտեմբերին նա վերադարձավ ԲԱՏԷ, որտեղ նա սկսել էր իր կարիերան։

### Ազգային հավաքականում
Մաքսիմ Սկավիշը դարձել է Դանիայում կայացած Եվրոպայի 2011 թվականի երիտասարդական առաջնության բրոնզե մեդալակիր։ Մրցաշարում մեկ գոլ է խփել իսլանդացիների դեմ խաղում։ 2012 թվականին Լոնդոնում անցկացված Օլիմպիական խաղերի ժամանակ հայտագրվել է պահուստային ցուցակից՝ փոխարինելու մրցաշարից առաջ վնասվածք ստացած Մաքսիմ Վիտուսին։ Մրցաշարում մասնակցել է Եգիպտոսի հավաքականի դեմ երրորդ խաղին՝ դուրս գալով փոխարինման հանդիպման 75-րդ րոպեին (1:3)։

Բելառուսի ազգային հավաքականում նորամուտը կատարել է 2013 թվականի հունիսի 3-ին Տալլինում կայացած Էստոնիայի հավաքականի հետ ընկերական խաղում (2։0): Առաջին  գոլը խփել է հավաքականի կազմում անցկացրած իր իններորդ խաղում՝ 2018 թվականի մարտի 27-ին՝ բացելով հաշիվը Լյուբլյանայում անցկացվող Սլովենիայի հետ ընկերական խաղում (2:0)։

;Մաքսիմ Սկավիշի խաղերը Բելառուսի հավաքականում

**Ընդհանուր՝ 17 խաղ / 2 գոլ, 6 հաղթանակ, 3 ոչ ոքի, 8 պարտություն**

## Ձեռքբերումներ
### Թիմային

; ԲԱՏԷ

* Բելառուսի չեմպիոն (5) – 2008, 2009, 2010, 2011, 2018
* Բելառուսի գավաթակիր – 2009/10
* Բելառուսի Սուպերգավաթի դափնեկիր (2) – 2010, 2011

; «Բալթիկա»

* ՖԱԼ գավաթի բրոնզե մեդալակիր – 2013

; Բելառուսի երիտասարդական հավաքական

* Եվրոպայի երիտասարդական առաջնության բրոնզե մեդալակիր – 2011

; «Տորպեդո-ԲելԱԶ»

* Բելառուսի գավաթակիր – 2015/16

### Անձնական
* ԲՖՖ-ի կողմից ընդգրկվել է Բելառուսի առաջնության 22 լավագույն ֆուտբոլիստների ցուցակում – 2009

## Ծանոթագրություններ

## Արտաքին հղումներ
* Профиль и статистика на сайте ФК БАТЭ 
* Интервью Offside.by от 10.01.14

Կատեգորիա:Բելառուս ֆուտբոլիստներ
Կատեգորիա:Բելառուսի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:ԲԱՏԷ-ի ֆուտբոլիստներ
Ենս Յուել

**Ենս Յուել** (, ), դանիացի նկարիչ, հայտնի է իր բազմաթիվ դիմանկարներով։ Դասվել է 18-րդ դարի Դանիայի առաջատար նկարիչների շարքին։

## Կենսագրություն
Ծնվել է Ֆյուն կղզում, վաղ տարիքից սիրել  է նկարել, կրթություն է ստացել Գերմանիայի  Համբուրգ քաղաքում, ավարտել է Կոպենհագենի գեղարվեստի ակադեմիան։ 1772-1780 թվականներին ապրել և աշխատել է Հռոմում, Փարիզում և Ժնևում։ Ժնևում նա երկու տարի ապրել է ընկերոջ՝ փիլիսոփա Շառլ Բոննի տանը, որի միջոցով էլ դարձել է Դանիայի ակադեմիայի պատվավոր անդամ։ 1767 թվականին նրան շնորհվել է փոքր ոսկե մեդալ, իսկ 1771 թվականին՝ մեծ ոսկե մեդալ։ 1780 թվականին վերադարձել է հայրենիք։ 1784 թվականից  եղել  է  Կոպենհագենի գեղարվեստի ակադեմիայի պրոֆեսոր, այնուհետև՝ տնօրեն։ Նկարել է դիմանկարներ, բնանկարներ նատյուրմորտներ։  Պատմական թեմաներով մի շարք նկարների հեղինակ է։

Մահացել է Կոպենհագենում՝ 1802 թվականին։

Նկարչի նկարը պատկերված է եղել 1972 թվականին թողարկված դանիական կրոնի վրա։

## Աշխատանքներ
*«Ամպրոպի մոտեցում», 1782
*«Փոքր Գոտին լուսնի լույսի ներքո», 1787
*Նկարչի ինքնադիմանկարը կնոջ հետ, 1791-1792
*«Կնոջ դիմանկար», գտնվում է Էրմիտաժում
*«Փոքր Գոտու տեսքը», գտնվում է Թորվալդենի թանգարանում, Կոպենհագեն

Selbstbildnis an der Staffelei (1766).jpg|
Augusta Louise zu Stolberg-Stolberg (1753-1835).jpg
Niels Ryberg med sin søn Johan Christian og svigerdatter Engelke, f. Falbe (Det Rybergske familiebillede).jpg|


## Ծանոթագրություններ

## Գրականություն
*Ellen Poulsen: Jens Juel I-II, Christian Ejlers' Forlag, København 1991.
*Ellen Poulsen: Tegninger af Jens Juel, Statens Museum for Kunst, 1975.

## Արտաքին հղումներ
* KID Kunst Index Danmark ("Art Index Denmark")
* Danish Biographical Encyclopedia ("''Dansk biografisk Leksikion''")

Կատեգորիա:Դանիայի գեղարվեստի թագավորական ակադեմիայի շրջանավարտներ
Կատեգորիա:Դանիացի նկարիչներ
Ինքնադիմանկար առանց մորուքի

«**Ինքնադիմանկար առանց մորուքի**» (), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի նկարներից։ Այս ստեղծագործությունը հեղինակը վրձնել է 1889 թվականին։ Յուղաներկով կտավի չափերն են 41 × 32,6 սմ։

Այսօր «Ինքնադիմանկար առանց մորուսի» ստեղծագործությունը գտնվում է մասնավոր հավաքածուում։

## Վան Գոգի դիմանկար
Վինսենթ վան Գոգն առավել հայտնի էր իր բնանկարներով, իսկ դիմանկարները համարում էր մեծագույն մարտահրավեր։ Նա այդ առիթով նշել է. «*Սա միակն է գեղանկարչության մեջ, որ անհանգստացնում է ինձ՝ ի խորոց սրտի և, որը, ստիպում է ինձ զգալ ավելի շատ անսահմանություն, քան ուրիշ որևէ մի բան*»։

## Պատմություն
«Ինքնադիմանկար առանց մորուսի» ստեղծագործությունը համարվում է աշարհի բոլոր ժամանակների ամենաթանկ վաճառված նկարներից մեկը։ Այն վաճառվել է 1998 թվականին Նյու Յորքում՝ 71,5 միլիոն դոլարով։

## Նկարագիր
Վինսենթ վան Գոգը ինքնադիմանկարը կտավին է հանձնել 1889 թվականին։ Նկարելու ժամանակ հեղինակը գտնվում էր Ֆրանսիայի Սեն Ռեմի դը Պրովանս բնակավայրի հոգեբուժարանում։ Գոգը նկարը վրձնել է մոր յոթանասունամյակին, որ ապացուցի վերջինիս, թե ինքը երջանիկ է ու առողջ։

## Ծանոթագրություններ

## Գրականություն
* 
* 
* 
* 
* 

## Արտաքին հղումներ
* Ինքնադիմանկարը Վան Գոգի թանգարանի պաշտոնական կայքում

Կատեգորիա:1889 նկարներ
Կատեգորիա:Ինքնադիմանկարներ
Կատեգորիա:Մասնավոր հավաքածուներում գտնվող նկարներ
Կատեգորիա:Նիդերլանդների արվեստ
Կատեգորիա:Վինսենթ վան Գոգի նկարներ
Xscape

**Xscape**, Մայքլ Ջեքսոնի տասներկուերորդ ստուդիական ալբոմը, որը թողարկվել է 2014 թվականի մայիսի 13-ին։ Ապրիլի 1-ին «Xscape»-ը iTunes-ի և Ամազոնի նախնական պատվերի համար հասանելի է դարձել։

## Ալբոմի մասին
«Xscape» անվանումով ձայնասկավառակում տեղ են գտել երաժշտի ավելի վաղ չթողարկված ութ երգեր, որոնք Epic Records ձայնագրման ընկերության պրոդյուսերները հանել են Ջեքսոնի ձայնագրությունների արխիվից։

Երգչի նոր ալբոմի վրա աշխատել են մի քանի հայտնի պրոդյուսերներ՝ Epic Records ձայնագրման լեյբլի գործադիր տնօրեն Էլ Էյ Ռեյդը, Թիմբալենդը, ինչպես նաև Ռոդնի Ջերքինսը՝ Ջեքսոնի կենդանության ժամանակ թողարկված վերջին՝ «Invincible» ստուդիական ալբոմի պրոդյուսերը, որը մասնակցել է «Xscape»-ի՝ նոր ձայնասկավառակի տիտղոսային երգի ստեղծմանը։

Ալբոմը վաճառքի է հանվել երկու տարբերակով։ Սովորական տարբերակում տեղ են գտել պրոդյուսերների ժամանակակից մշակմամբ երգերը, դելյուքս-հրատարակությունում դրանց ավելացել են օրիգինալ փորձնական տարբերակներ և երկու տեսահոլովակ։ «Xscape»-ի առաջխաղացման համար Մայքլ Ջեքսոնի ժառանգության կարգադրիչները պայմանագիր են կնքել սմարթֆոններ արտադրող Sony Xperia Z2-ի հետ։ Մայիսի 13-ին՝ ալբոմի թողարկման օրը, ձայնասկավառակի երգերը անվճար հասանելի են դարձել նոր բջջային սարքերի սեփականատերերին։

2014 թվականի մայիսի 2-ին «IHeartRadio Music Awards» մրցանակաբաշխության ժամանակ տեղի է ունեցել ալբոմի առաջին սինգլի պրեմիերան։ Դա «Love Never Felt So Good» երգն էր, որի բնօրինակ դեմո տարբերակը Ջեքսոնը ձայնագրել է 1980 թվականին։ Արարողության համար երգիչ Աշերի մասնակցությամբ պատրաստվել է Ջեքսոնին նվիրված խորեոգրաֆիկական հարգանքի տուրք։ Երգը արժանացել է երաժշտական քննադատների բարյացակամ արձագանքներին։ Rolling Stone-ի գրախոսները երգը դրական են գնահատել, չնայած նշել են, որ այն  Ջեքսոնի լավագույն աշխատանքների հետ նույն մակարդակի վրա չի գտնվում։ Լոս Անջելես Թայմսում «Love Never Felt So Good»-ը դիսկո-սոուլի ոսկե նմուշ են անվանել և գրել, որ նրա «լողացող ստեղնաշարով և շողշողացող հարվածային գործիքներով» երգը հեշտությամբ կարող է հայտնվել Ջեքսոնի «Off The Wall» կամ «Thriller» ալբոմներում։

«Xscape»-ը դարձել է երգչի երկրորդ հետմահու ստուդիական ալբոմը։ 2010 թվականին՝ կատարողի «վերադարձից» մեկ տարի անց, թողարկվել է «Michael» ալբոմը։

## Երգացանկ

(*) — համապրոդյուսեր

(**) — վոկալային պրոդյուսեր

## Թողարկման պատմություն

## Ծանոթագրություններ

## Արտաքին հղումներ

Կատեգորիա:2014 ալբոմներ
Կատեգորիա:Հետմահու ալբոմներ
Կատեգորիա:Մայքլ Ջեքսոնի ալբոմներ
Անդրեա Օշվարտ

**Անդրեա Օշվարտ** (, ), հունգարացի դերասանուհի, նախկին մոդել։

## Կենսագրություն
Անդրեա Օշվարտը ծնվել է Բուդապեշտում, մանկությունն անցկացրել է Տամաշի քաղաքում։ Իտալերենով ավարտել է իտալահունգարական տարրական դպրոցը։ Դպրոցից հետո ընդունվել է Բուդապեշտի համալսարանի կերպարվեստի ֆակուլտետը։

16 տարեկանում սկսել է մոդել աշխատել։ 1996 թվականին մոդելների համահունգարական «Տարվա հայացք» մրցույթում զբաղեցրել է երկրորդ տեղը։ Հիմնվել է Բուդապեշտում, սկսել է մոդելային միջազգային գործունեություն ծավալել՝ ամբողջ աշխարհում մասնակցելով ցուցադրությունների, զուգահեռ նկարահանվելով գովազդային հոլովակներում։

2000-ական թվականների սկզբին փորձել է իրեն որպես դերասանուհի, 2001 թվականին փոքր դեր է խաղացել «Լրտեսական խաղեր» ֆիլմում։ Այդ ֆիլմից հետո կենտրոնացել է դերասանական աշխատանքի վրա։ Ավարտել է Բուդապեշտի թատերական համալսարանը, ապա ընդունվել է Հռոմի թատերական միջազգային ուսումնարանը, որն ավարտել է 2003 թվականին։ 2012 թվականից նկարահանվել է «Փոխադրող» սերիալում։

Տիրապետում է հունգարերենի, իտալերենի, անգլերենի, գերմաներենի և ֆրանսերենի։

## Ընտրյալ ֆիլմագրություն
* 2000՝ Վարակված
* 2001՝ Լրտեսական խաղեր
* 2009՝ Ավելորդ ոչինչ
* 2009՝ Կայսրուհի Սիսի՝ Եվգենյա
* 2010՝ Վերջի սկիզբը
* 2010՝ Սվինգի թագուհիներ
* 2012-2013՝ Փոխադրող
* 2013՝ Աֆթերշոկ՝ Մոնիկա
* 2015՝ Տարբեր աշխարհներ՝ Էլիզա

## Մրցանակներ և ճանաչում
* Golden Globes, Italy (2012)
* Silver Ribbons, Italy (2012)
* International Flaiano Awards (2011)
* Monte-Carlo Television Festival (2011)
* Filmspray (2009)
* Pro Urbe Tamási (2009)
* WIFI (Women In Film Italy) Award (2007)

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի դերասանուհիներ
Կատեգորիա:Բուդապեշտի համալսարանի շրջանավարտներ
Կատեգորիա:Կինոպրոդյուսերներ
Կատեգորիա:Հունգարացի դերասաններ
Կատեգորիա:Հունգարացի դերասանուհիներ
Կատեգորիա:Մոդելներ այբբենական կարգով
Կատեգորիա:Ֆոտոմոդելներ
Միա Մաեստրո

**Միա Մաեստրո** (, ), արգենտինացի դերասանուհի, երգչուհի և կոմպոզիտոր։

## Կենսագրություն
Միա Մաեստրոն ծնվել է 1978 թվականի հունիսի 19-ին Արգենտինայի Բուենոս Այրես քաղաքում։ Նրա ծնողները արգենտինացի գործարարներ են։ Միան սովորել է Բուենոս Այրեսի Ելենա Ֆրոդիզի ինստիտուտում։ Տասնութ տարեկանում դասական վոկալ սովորելու համար տեղափոխվել է Բեռլին։

1998 թվականին վերադառնալով Արգենտինա՝ առաջնելույթ է ունեցել կինոյում՝ խաղալով «Տանգո» ֆիլմում։ Ապա խաղացել է «Ժամանակի ծածկագիր», «Հավաքելով կտորները», «Հյուրանոց», «Ֆրիդա» ֆիլմերում։

Ըստ Maxim ամսագրի՝ 2001 թվականին «100 Sexiest Women» ցանկում գրավել է 67-րդ տեղը, իսկ ըստ Stuff ամսագրի՝ 61-րդ տեղը։ Ըստ Maxim ամսագրի՝ 2007 թվականին «100 Sexiest Women» ցանկում զբաղեցրել է 99-րդ տեղը։

2004-2006 թվականներին նկարահանվել է «Լրտեսուհի» հեռուստասերիալում։ 2005 թվականին նկարահանվել է «Գիշերային ճեպընթաց», իսկ 2006 թվականին՝ «Պոսեյդոն» ֆիլմերում։ 2008-2009 թվականներին խաղացել է «Կրուզո» սերիալում։

2010 թվականին մասնակցել է Faithless բրիտանական խմբի «The Dance» ալբոմի համար «Love Is My Condition» երգի ձայնագրությանը։

2011-2012 թվականներին «Մթնշաղ. Լուսաբաց՝ Մաս 1» և «Մթնշաղ. Լուսաբաց՝ Մաս 2» ֆիլմերում խաղացել է Կարմեն Դենալիի դերը։ 2014 թվականից խաղացել է «Շտամ» սերիալի հիմնական կազմում։

2014 թվականի հոկտեմբերի 7-ին Միան թողարկել է իր «Si Agua» առաջնելույթային ալբոմը, որը ձայնագրվել է Իսլանդիայում։

Ամուսնացած չէ։ Վերջին տարիներին ապրել է Կալիֆոռնիայում (ԱՄՆ) և Տորոնտոյում (Կանադա)։

## Մրցանակներ և անվանակարգեր

## Ֆիլմագրություն

## Ծանոթագրություններ

Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի կանայք
Կատեգորիա:21-րդ դարի դերասանուհիներ
Կատեգորիա:21-րդ դարի երգչուհիներ
Կատեգորիա:21-րդ դարի կոմպոզիտորներ
Կատեգորիա:Արգենտինացի դերասանուհիներ
Կատեգորիա:Արգենտինացի երգիչներ
Կատեգորիա:Արգենտինացի կոմպոզիտորներ
Կատեգորիա:Արգենտինացի պարուհիներ
Կատեգորիա:Թատրոնի դերասանուհիներ
Կատեգորիա:Հեռուստատեսային դերասաններ
Կատեգորիա:Արգենտինացի երգչուհիներ
Աշնիկո

**Էշթոն Նիկոլ Քեյսի** (, ), առավել հայտնի է **Աշնիկո** () անվամբ, ամերիկացի երգչուհի, երգահան, ռեփեր, երաժշտական պրոդյուսեր և մոդել։ Հայտնի է 2019 թվականի Yung Baby Tate-ի հետ համատեղ «Stupid» սինգլով, որը հայտնի է դարձել ՏիկՏոկ հարթակում։

## Վաղ կյանք
Քեյսին ծնվել է 1996 թվականի փետրվարի 19-ին Հյուսիսային Կարոլինայի Օք Ռիջ քաղաքում և մեծացել է Գրինսբորո քաղաքում, որտեղ նրա ծնողները ծանոթացրել են նրան քանթրի երաժշտության և Slipknot խմբի հետ։ Նա հետաքրքրվել է ռեփով և հիփ հոփով։ Երբ դեռահաս էր, նրա ընտանիքը տեղափոխվել է Էստոնիա` հոր սովորելու նպատակով և այնտեղ անցկացրել է մեկ տարի, որից հետո վերադարձել են Ռիգա։ Որոշ ժամանակ Աշնիկոն երկրի միակ ամերիկուհին էր, որը Լատվիայի պետական միջնակարգ դպրոց էր հաճախում։

## Կարիերա
### 2017-2018. «Sass Pancakes» և «Unlikeable»
Քեյսիի առաջին՝ «Krokodil» երգի պրոդյուսերն է Ռաֆ Ռայլին։ Այն թողարկվել է SoundCloud-ում 2016 թվականի հուլիսին։ Նրա առաջին՝ «Sass Pancakes» մինի ալբոմը թողարկվել է 2017 թվականին Digital Picnic Records լեյբլում։ Մինի ալբոմը պրոդյուսերը կրկին Ռաֆ Ռայլին է՝ ռեփեր Ավելինոյի հետ համագործակցությամբ։ Նրա երկրորդ՝ «Unlikeable» մինի ալբոմը թողարկվել է 2018 թվականի նոյեմբերին՝ Kodie Shane-ի հետ համագործակցությամբ։

### 2019-ներկա. «Hi, It's Me»
Քեյսին թողարկել է իր երրորդ՝ «Hi It's Me» մինի ալբոմը 2019 թվականի հուլիսին։ Հինգ երգերց բաղկացած ալբոմում առկա է «Stupid» երգը Yung Baby Tate-ի մասնակցությամբ, որը հայտնի է դարձել ՏիկՏոկ հարթակում։ 2019 թվականի սեպտեմբերից սկսած երգն օգտագործվել է հարթակի ավելի քան 400 հազար հոլովակներում, իսկ միայն Spotify հարթակում երգն ունի ավելի քան 10 միլիոն սթրիմինգ։ Մայլի Սայրուսը հավաքել է ավելի քան 2, 3 միլիոն հավանում, երբ օգտագործել է երգը իր ՏիկՏոկի հոլովակում։ Երգը զբաղեցրել է առաջին հորիզոնականը Billboard Bubbling Under Hot 100, Billboard Bubbling Under R&B/Hip-Hop և Spotify Viral 50 չարթերում։ 2019 թվականի հոկտեմբերին նա մեկնել է համաշխարհային շրջագայության Հյուսիսային Ամերիկայում՝ աջակցելով ամերիկացի ռեփեր Դենի Բրաունին։

## Սկավառակագրություն
### Մինի ալբոմներ

### Սինգլներ
#### Որպես գլխավոր արտիստ

#### Որպես համագորկացող արտիստ

### Այլ չարթային երգեր

#### Հրավիրված ելույթներ

## Մրցանակներ և անվանակարգեր

## Ծանոթագրություններ

## Արտաքին հղումներ

Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի ռեփերներ
Կատեգորիա:21-րդ դարի երգչուհիներ
Կատեգորիա:Ամերիկացի երաժիշտներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի երգահաններ
Կատեգորիա:Ամերիկացի երգչուհիներ
Կատեգորիա:Ամերիկացի ինդի ռոք երաժիշտներ
Կատեգորիա:Ամերիկացի հիփ հոփ երգիչներ
Կատեգորիա:Ամերիկացի մոդելներ
Կատեգորիա:Ամերիկացի ռեփերներ
Կատեգորիա:Բեմական կեղծանուններ
Ռեմեդիոս (կամուրջ)

**Ռեմեդիոս**, իսպանական Սևիլյա քաղաքում Գվադալկիվիր գետի վրայով անցնող կամուրջ։

## Պատմություն
1950-ականների վերջին և 1960-ական թվականներին Սևիլյայում բնակչության թվի զգալի աճ տեղի ունեցավ, որի պատճառով քաղաքի տարածքը նույնպես մեծացավ, և նոր ուղիներ ստեղծելու խնդիր առաջացավ։

Կամուրջի կառուցման առաջին գործողությունները ձեռնարկվել են դեռևս 1956 թվականին, սակայն հիմնական աշխատանքները սկսվել են 1960-ական թվականներին։ Աշխատանքները տևել են մեկուկես տարի (6 ամսով պակաս, քան սպասվում էր) և արժեր 257 մլն պեսո։

Կամուրջը բացվել է Ֆրանցիսկո Ֆրանկոյի կողմից, 1968 թվականի հունիսի 23-ին նրա՝ Սևիլյա այցելության ժամանակ, որը տևեց 3 օր։

Սկզբում կառույցը կրում էր «Գեներալիսիմուսի կամուրջ» անվանումը, ի պատիվ գեներալ և բռնապետ Ֆրանցիսկո Ֆրանկոյի, որը մինչև 1975 թվականը եղել է Իսպանիայի կառավարիչ։ Իր ներկայիս անվանումը կամուրջը ստացել է ավելի ուշ։

## Բնութագիր
Կամուրջը նախագծվել է ճարտարագետ Կառլոս Ֆերնանդես Կասադոյի կողմից որպես հեծանային կամուրջ։

Կամուրջի երկարությունը պահպանվում է չորս շար ցցերով, որոնցից երեքը իրենցից ներկայացնում են ութ սյուներ (մեկը հարավային ափին, իսկ մյուսը՝ հյուսիսային), իսկ մեկը կազմված է չորս սյուներից, որոնք տեղակայված են գետի մեջտեղում։

Կառույցի ընդհանուր լայնությունը կազմում է 29 մետր, ինչը ապահովում է շարժման վեց գծեր (ամեն ուղղությամբ երեք), երկու մայթեր հետիոտնների համար և երկու գծեր հեծանվորդների համար, մեկական՝ ամեն ուղղությամբ։

## Ծանոթագրություններ

## Արտաքին հղումներ
* Información gráfica y técnica en Factoría Urbana

Կատեգորիա:Կամուրջներ այբբենական կարգով
Կատեգորիա:Սևիլյայի տեսարժան վայրեր
Քիմ Մատուլա

**Քիմբերլի Մարի Մատուլա** (), ամերիկյան դերասանուհի։

## Կենսագրություն
Մատուլան ծնվել է Տեխաս նահանգի Ֆորտ Ուեսթ քաղաքում։ Նա նորվեգական ծագում ունի` նրա տատիկը նորվեգուհի էր։ 2010 թվականից մինչև 2015 թվականը նա նկարահանվել է «Խիզախներն ու գեղեցիկները» սերիալում։ 2014 թվականին նա այդ դերի համար առաջադրվել է «Էմմի» մրցանակի` Լավագույն երիտասարդ դերասանուհի` դրամատիկական սերիալում կատեգորիայում։

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի ամերիկացի դերասանուհիներ
Սույումբիկե աշտարակ

**Սույումբիկե աշտարակ** (; , անվանվում է նաև **Խանի մզկիթ**), պատմական աշտարակ Թաթարստանի մայրաքաղաք Կազանում, այդ քաղաքի թերևս ամենահիշարժան ու տիպիկ պատմաճարտարապետական հուշարձան-խորհրդանիշն է։

## Պատմություն
Սույումբիկե աշտարակը մի ժամանակ եղել է Կազանի ամենաբարձր շինությունը և, ընդսմին, այսպես կոչված՝ թեքվող աշտարակներից է։ 1990-ական թվականների տվյալներով՝ թեքվածությունը հասել էր 198 սանտիմետրի։ 1930-ական և 1990-ական թվականներին զանազան եղանակներ են գործի դրվել կառույցի թեքվելը կանգնեցնելու, հնարավորության սահմաններում այն շտկելու նպատակով, և, թվում է՝ դա որոշակիորեն հաջողվել է. աշտարակն այլևս չի թեքվում։

Աշտարակի կառուցման տարեթիվը պարուրված է խորհրդավոր մշուշվածությամբ։ Որոշ ուսումնասիրողներ գտնում են, որ կառուցվել է 18-րդ դարի սկզբներին, երբ բազմամակարդակ աշտարակները լայնորեն տարածված էին Ռուսաստանում։

thumb|left|Սույումբիկե աշտարակը ունի 6 մակարդակ և 58 մետր բարձրություն
Ավանդազրույցն ասում է, որ աշտարակը կառուցել են Իվան Չորրորդ Ահեղի վարպետները և այն էլ՝ ընդամենը մեկ շաբաթում։ Թաթարների թագուհի Սույումբիկեն իրեն ցած է նետել նորակառույց աշտարակի ամենաբարձր կետից (այստեղից էլ՝ աշտարակի անվանումը)։ Սակայն այս ավանդազրույցը որևէ առնչություն չունի պատմականորեն փաստարկված իրականության հետ. Սույումբիկեին մոսկովյան զինուժը 1551 թվականին գահից հեռացրել և տարել է Կասիմով քաղաքը, որտեղ էլ նա տարիներ անց մահացել է իր բնական մահով։ Պետք է նկատի առնել նաև, որ ինքնասպանությունը աններելի մեղք է համարվում թագուհու դավանած մուսուլմանական կրոնում, ուրեմն՝ նա չէր դիմի նման քայլի։ Իսկ ինչ վերաբերում է ավանդազրույցին, հարկ է նշել, որ, ինչպես ցույց է տալիս վերլուծությունը, այն հորինվել ու տարածվել է 18-րդ դարի սկզբներից։

Որոշ ուսումնասիրողներ ավելի հեռուն են գնում և հայտարարում են, որ աշտարակը նախառուսական ժամանակների, բուն թաթարական շինություն է, որը պահպանվել-մնացել է թաթարական միջնաբերդից։

Քսաներորդ դարի սկզբներին ճարտարապետ Ալեքսեյ Շչուսևը Մոսկվայի Կազանյան երկաթուղային կայարանի շենքի նախագծման ու կառուցման ժամանակ կրկնօրինակել է Սույումբիկեի աշտարակի ուրվապատկերը։

## Գրականություն
* *Соколов В. В.* Казан. Портрет в стил на импресионизма. – Казан: Отечество, 2011. – В. 51 – 52. – ISBN 978-5-9222-0408-8.

## Պատկերասրահ

File:Soyembika2.JPG
File:Soyembika3.JPG
File:Башня Сююмбеки.jpg
Moscow Kazansky railway station asv2019-06.jpg|Մոսկվայի Կազանյան երկաթուղային կայարանի շենքը


## Ծանոթագրություններ

## Արտաքին հղումներ
* Фоторепортаж из внутренних помещений башни Сююмбике
* Падающая башня Сююмбике
* Страница башни Сююмбике на портале «Культура.рф»
* Нияз Халитов. Башня Сююмбике в Казанском Кремле — историко-архитектурная биография символа Казани на портале «РусАрх»
* Башня Сююмбике на официальном сайте Казанского Кремля

Կատեգորիա:Ճարտարապետություն
Կատեգորիա:Պատմական հուշարձաններ
Կատեգորիա:Աշտարակներ
Կատեգորիա:Թեքվող աշտարակներ
Կատեգորիա:Թաթարստանի արվեստ
Օզխան Ջանայդն

**Օզխան Ջանայդն** (, ), թուրք գործարար և բասկետբոլիստ։ 2002-2008-ական թվականներին եղել է թուրքական «Գալթասարայ» սպորտային ակումբի ղեկավարը։

## Կենսագրություն
Ծնվել է 1943 թվականի հունվարի 23-ին, Բուրսայում։ 1963 թվականին ավարտել է Գալաթասարայի վարժարանը։ Պրոֆեսիոնալ կերպով զբաղվել է բասկետբոլով։ 1962 թվականին Թուրքիայի երիտասարդական հավաքականը հաղթել է Եվրոպայի երիտասարդական առաջնությունը։ 1964 թվականին թողել է բասկետբոլը։

1963 թվականին զբաղվել է տեքստիլ բիզնեսով։ 2002 թվականին նշանակվել է «Գալթասարայ» սպրոտային ակումբի ղեկավար։ Դրանից հետո իր բիզնեսի կառավարումը փոխանցել է մենեջերների։ Վերանշանակվել է «Գալտասարայի» նախագահի պաշտոնում։ 2006-2008 թվականներին ստիպված էր լքել այդ պաշտոնը առողջական խնդիրների պատճառով։

Մահացել է 2010 թվականի մարտի 22-ին  ենթատամոքսային գեղձի քաղցկեղից։

## Անձնական կյանք
Ամուսնացել է 1965 թվականին։ Նրանք ունեն երկու երեխաներ և չորս թոռներ։

## Ծանոթագրություններ

Կատեգորիա:Գալաթասարայի վարժարանի շրջանավարտներ
Կատեգորիա:Թուրք բասկետբոլիստներ
Կատեգորիա:Թուրք գործարարներ
Իմ սիրուն

«**Իմ սիրուն**» (), Պաբլո Պիկասոյի սինթետիկ կուբիզմի կտավներից, որը ստեղծվել է 1914 թվականին։ Գտնվում է Ինդիանապոլիսի արվեստի թանգարանում։ 
«Իմ սիրուն»-ը ֆրանսիական հայտնի երգ է՝ հետևյալ կրկներգով. «*Օ՜ Մանոն, ի՛մ սիրուն, իմ սիրտը քեզ ասում է բարև*»։ 20-րդ դարի ակզբին այս երգը հնչել է Փարիզի մյուզիք-հոլլերում։ Պիկասոյի այս կտավը կապվում է Եվա Գուելի անվան հետ, ում Պիկասոն քնքշորեն անվանում էր «Իմ սիրուն»։ Արտահայտելով իր սերը Եվա Գուելի հանդեպ՝ Պիկասոն իր կոմպոզիցիայում նշել է երգի անունը՝ շագանակագույն տառերով։ Կանաչ գույնով առանձնացված նոտաների ֆոնին նկարիչը պատկերել է միմյանց համընկնող երկրաչափական հարթությունները, շրջապատերը, աղեղներն ու գծերը, որոնցում նշմարվում են կիթառը, ֆլեյտերը, բաժակներն ու շշերը, որոնք ցուցադրվում են միաժամանակ տարբեր տեսանկյուններից։ Կիթառի ձախ կողմում շշի ֆոնին մուգ մոխրագույն գույնով ցուցադրվում է «Բաս» մակագրությամբ հարթ ուղղանկյուն առարկա։ Վերևի մասում պատկերվածը նման է կիթառի և ջութակի։ Հավանաբար դրանով նկարիչը ցանկացել է ցույց տալ շշի՝ երաժշտական գործիքի նմանությունը։ Կոմպոզիցիայի ստորին մասում դրված է խոշոր վերնագրով ծալված թերթ։ Տառերի վերևից կտրված մասը թույլ չի տալիս կարդալ բառը։ Պիկասոն օգտագործել է սահմանափակ գույներ, որպեսզի ուշադրություն հրավիրվի կտրտված և հատվածաբար ներկայացված առարկաներին։ 
Նկարը ստեղծումից անմիջապես հետո՝ 1914 թվականին, այն ձեռք է բերում նկարիչ Անրի Դանիել Կանվեյլերը։ 1961 թվականից կտավը գտնվում է Ինդիանապոլիսի արվեստի թանգարանի մշտական հավաքածուում։

## Ծանոթագրություններ

Կատեգորիա:Պաբլո Պիկասոյի նկարներ
Կատեգորիա:Կուբիզմ
Կատեգորիա:1914 նկարներ
Կատեգորիա:Ինդիանապոլիսի գեղարվեստի թանգարանի նկարներ
Էդնա Սենտ-Վինսենթ Միլլեյ

**Էդնա Սենտ-Վինսենթ Միլլեյ** (, ), ամերիկացի բանաստեղծ և դրամատուրգ, երրորդ կինը, որ արժանացել է Պուլիցերյան մրցանակի պոեզիայի բնագավառում, 20-րդ դարի ԱՄՆ-ի ամենահայտնի բանաստեղծներից մեկն է։

## Կենսագրություն
Էդնա Սենտ-Վինսենթ Միլլեյը ծնվել է բուժքրոջ և ուսուցիչի ընտանիքում, մեծացել է առանց հոր, մայրը շատ է ճանապարհորդել դուստրերի հետ քաղաքից քաղաք` աշխատանք փնտրելու նպատակով, նրանց սովորեցրել է լինել անկախ և գրականության հանդեպ սեր տածել։ Էդնայի գրական տաղանդները (կամ, ինչպես նա նախընտրում էր իրեն մանկության մեջ անվանել «Վինսենթ»), բացահայտվել են Մեն նահանգի Քեմդեն քաղաքի քոլեջում։ Աշխատանքները հրապարակվել են, երբ նա 15 տարեկան էր։ 1912 թվականին Միլլեյի «Renascence» բանաստեղծությունը գրավել է չորրորդ հորիզոնականը «ԱՄՆ-ի տարվա բանաստեղծություն» մրցույթում, որը սկանդալ է առաջացրել, քանի որ բոլորը կարծում էին, որ առաջին հորիզոնական պետք է գրավի Էդնան. հաղթողը խոստովանել է, որ ինքը դժկամորեն է ստանում մրցանակը, իսկ երկրորդ տեղի մրցանակակիրը իր մրցանակը հանձնել է Էդնային։ Այս պատմությունից հետո Միլլեյն ավելի հայտնի է դարձել, և մեծահարուստ Քերոլայն Դոուն Վասարի քոլեջում վճարել է բանաստեղծուհու կրթության համար։ 1917 թվականին քոլեջն ավարտելուց հետո Էդնան տեղափոխվել է Նյու Յորք։

Նյու Յորքում Միլլեյն ապրել է Գրինվիչ վիլիջում և վարել ազատ բոհեմական կյանք և մեծ համբավ է ձեռք բերել։ 1923 թվականին նրա «*Harp-Weaver and other poems*» ժողովածուն ստացել է Պուլիտցերյան մրցանակ. առաջին անգամ այդ մրցանակը հանձնվել է կնոջ։ Նրա հեղինակության վրա բացասաբար են անդրադարձել Երկրորդ համաշխարհային պատերազմի տարիներին գրված հայրենասիրական բանաստեղծությունները. «Լոս Անջելես Թայմս»-ի քննադատ Մերլ Ռուբինը նշել է, որ «թվում էր, թե նա դեմոկրատներին աջակցող իր բանաստեղծություններով ավելի շատ արժանացել է ամերիկյան քննադատների հարձակումներին, քան Էզրա Փաունդը ֆաշիզմի պաշտպանող իր բանաստեղծություններով»։ Այնուամենայնիվ, 1943 թվականին՝ պատերազմի ժամանակ, Միլլեյը պոեզիայի մեջ ունեցած ավանդի համար ստացել է Ռոբերտ Ֆրոստի մեդալ։

Միլլեյը, որը չի թաքցրել իր բիսեքսուալությունը և «ազատ սիրուն» նվիրվածությունը (հայտնի են նրա սոնետի վերջին տողերը. «Ես այս խելագարությունը բավարար պատճառ չեմ համարում // Որ խոսեմ քեզ հետ, երբ մենք նորից տեսնվենք»), մի շարք սիրավեպեր է ունեցել, որոնք մեծ ազդեցություն են ունեցել նրա վրա. նա հարաբերություններ է ունեցել քննադատ Էդմունդ Ուիլսոնի և բանաստեղծ Ջորջ Դիլոնի հետ, որի հետ միասին նա թարգմանել է Բոդլերի «Չարի ծաղիկները»։ 1923 թվականին նա ամուսնացել է հոլանդացի Էյգեն Բոյսևեյնի հետ, որը նրան զգալի աջակցություն է ցուցաբերել։ Էդնան մահացել է ամուսնուց մեկ տարի անց. նրան մահացած են գտել սեփական տանը։ Բանաստեղծուհին սրտի կաթված է ստացել, որի պատճառով ընկել է աստիճաններից։

## Ծանոթագրություններ

Կատեգորիա:Անգլալեզու բանաստեղծներ
Կատեգորիա:Ամերիկացի կին դրամատուրգներ
Կատեգորիա:Պուլիցերյան մրցանակակիրներ
Կատեգորիա:20-րդ դարի ամերիկացի կին գրողներ
Կատեգորիա:Ամերիկացի ֆեմինիստներ
Կատեգորիա:Ամերիկացի ֆեմինիստ գրողներ
Կատեգորիա:Ֆեմինիստ գրողներ
Կատեգորիա:Ամերիկացի թարգմանիչներ
Կատեգորիա:20-րդ դարի ամերիկացի բանաստեղծներ
Կատեգորիա:Բանաստեղծներ այբբենական կարգով
Ռե մաժոր

**Ռե մաժոր** (D-dur), *ռե* տոնիկայով մաժոր տոնայնություն։ Բանալիի մոտ ունի երկու դիեզ՝ ֆա դիեզ և դո դիեզ։ 
Բարոկկոյի շրջանում ռե մաժորը համարվում էր «փառքի բանալին»։

## Հայտնի ստեղծագործություններ ռե մաժորում

* Անտոնիո Վիվալդի
** Gloria RV 589
* Յոհան Սեբաստիան Բախ
** Brandenburg Concerto No. 5, BWV 1050
** Cello Suite No. 6, BWV 1012
** Orchestral Suite No. 3, BWV 1068
** Orchestral Suite No. 4, BWV 1069
** Magnificat, BWV 243
* Յոհան Պախելբել
** Canon in D
* Գեորգ Ֆրիդրիխ Հենդել
** *Music for the Royal Fireworks*, HWV 351
* Յոզեֆ Հայդն
** Cello Concerto No. 2, Op. 101, Hob. VIIb/2
** String Quartet No. 41, Hob.III:49 ("The Frog")
** String Quartet No. 53, Hob.III:63 ("The Lark")
** String Quartet No. 64, Hob.III:79 ("Largo")
** Symphony No. 86, Hob.I:86
** Symphony No. 96, Hob.I:96 ("The Miracle")
** Symphony No. 101, Hob.I:101 ("The Clock")
** Symphony No. 104, Hob.I:104 ("London")
* Վոլֆգանգ Ամադեուս Մոցարտ
** Symphony No. 8, KV 48
** Symphony No. 20, KV 133
** Symphony No. 30, KV 202
** Symphony No. 31, KV 297 ("Paris")
** Symphony No. 35, KV 385 ("Haffner")
** Symphony No. 38, KV 504 ("Prague")
** Piano Concerto No. 5, KV 175
** Piano Concerto No. 16, KV 451
** Piano Concerto No. 26, KV 537 ("Coronation")
** String Quartet No. 20, KV 499 ("Hoffmeister")
** String Quartet No. 21, KV 575
** String Quintet No. 5, KV 593
** Piano Sonata No. 6, KV 284 ("Dürnitz")
** Piano Sonata No. 9, KV 311
** Piano Sonata No. 18, KV 576
** Sonata in D major for Two Pianos, KV 448
* Լյուդվիգ վան Բեթհովեն
** String Quartet No. 3, Op. 18 No. 3
** Piano Sonata No. 15, Op. 28 ("Pastoral")
** Symphony No. 2, Op. 36
** Violin Concerto, Op. 61
** Piano Trio No. 5, Op. 70 No. 1 ("Ghost")
** *Missa Solemnis*, Op. 123
* Ֆրանց Շուբերտ
** Symphony No. 1, D. 82
** Symphony No. 3, D. 200
** String Quartet No. 6, D. 74
** String Quartet No. 7, D. 94
** Piano Sonata No. 17, D 850 "Gasteiner"
* Ֆելիքս Մենդելսոն
** *Calm Sea and Prosperous Voyage*, Op. 27
** Cello Sonata No. 2, Op. 58
** String Quartet No. 3, Op. 44 No. 1
* Ֆրեդերիկ Շոպեն
** Mazurka, Op. 33 No. 2
** Prelude No. 5, Op. 28 No. 5
* Յոհաննես Բրամս
** Hungarian Dance No. 6, WoO 21 
** Serenade No. 1, Op. 11
** Symphony No. 2, Op. 73
** Violin Concerto, Op. 77
* Էմիլ Վալդտեյֆել
** Estudiantina waltz, Op. 191
* Պյոտր Չայկովսկի
** String Quartet No. 1, Op. 11
** Symphony No. 3, Op. 29 ("Polish")
** Violin Concerto, Op. 35
* Անտոնին Դվորժակ
** Symphony No. 6, B 112 Op. 60
** Czech Suite, B 39 Op. 39
** Slavonic Dance No. 6, B 83 Op. 46
* Գուստավ Մալեր
** Symphony No. 1 "Titan"
* Յան Սիբելիուս
** Symphony No. 2, Op. 43
* Ռալֆ Վոան Ուիլյամս
** Symphony No. 5 in D major
* Սերգեյ Պրոկոֆև
** Violin Concerto No. 1, Op. 19
** Symphony No. 1, Op. 25 ("Classical")
* Դմիտրի Շոստակովիչ
** String Quartet No. 4, Op. 83
** Prelude No. 5, Op. 87 No. 5
* Էյտոր Վիլա Լոբոս
** Étude No. 3 

## Ծանոթագրություններ

Կատեգորիա:Տոնայնություններ
Հայրենիք կուսակցություն (Ադրբեջան)

**Հայրենիք կուսակցություն** (), Ադրբեջանական Հանրապետությունում գործող կուսակցություն։ Կուսակցության հիմնադիր և գործող նախագահն է Սոցիալական պաշտպանության նախկին նախարար Ֆազայիլ Աղամալըն։ Կուսակցության անդամների զգալի մասը Հայաստանի Հանրապետության տարածքից ծագող ադրբեջանցիներ են։

## Պատմություն
Կուսակցությունը հիմնադրվել է 1990 թվականին։ Կուսակցության նպատակն է ստեղծել *«ազատ, հզոր, ժողովրդավարական և ամբողջական Ադրբեջան»*։ 2010 թվականի խորհրդարանական ընտրություններին կուսակցությունը ստացել է 125-ից 2 պատգամավորական մանդատ, 2015 թվականի խորհրդարանական ընտրություններին՝ 1:

## Ընտրություններ

## Արտաքին հղումներ
*   

## Ծանոթագրություններ

Կատեգորիա:1990 հիմնադրումներ Ադրբեջանում
Կատեգորիա:Ասիայի պահպանողական կուսակցություններ
Կատեգորիա:Եվրոպայի պահպանողական կուսակցություններ
Կատեգորիա:Ազգային պահպանողական կուսակցություններ
Կատեգորիա:Ադրբեջանի ազգայնական կուսակցություններ
Կատեգորիա:1990 հիմնադրված կուսակցություններ
Կատեգորիա:Ադրբեջանի կուսակցություններ
Կատեգորիա:ԽՍՀՄ կուսակցություններ
Քլոե Մորիոնդո

**Քլոե Մորիոնդո** (, ), ամերիկացի երգչուհի, երգահան և յություբեր, հորոսկոպի նշանը կշեռք։ Ստեղծագործում է ինդի փոփ ժանրում։ Քլոեի յություբյան ալիքը, որը ստեղծել էր 2014 թվականի հունվարին, ունի 2.8 միլիոնից ավելի հետևորդ և գրեթե 132 միլիոն դիտում։ Նա Լեսբուհի է։ 2018 թվականի հուլիսի 31-ին Մորիոնդոն թողարկել է իր առաջին «Rabbit Hearted» ալբոմը, իսկ 2020 թվականի ապրիլի 24-ին առաջին մինի ալբոմը։

## Սկավառակագրություն
### Ալբոմներ

### Ընդլայնված

### Սինգլներ

## Ծանոթագրություններ

Կատեգորիա:21-րդ դարի երգիչներ և երգչուհիներ
Կատեգորիա:Ամերիկացի բլոգերներ
Կատեգորիա:Ամերիկացի երգահաններ
Կատեգորիա:Ամերիկացի երգչուհիներ
Կատեգորիա:Ամերիկացի ինդի ռոք երաժիշտներ
Կատեգորիա:Ամերիկացի հեռուստապրոդյուսերներ
Քաղաքատեղու մելիքական ապարանք

**Քաղաքատեղու մելիքական ապարանք** գտնվում է ԼՂՀ Մարտակերտի շրջանի Մաղավուզ գյուղից մոտ 2 կմ արևմուտք, Թարթառ գետի աջ ափի բարձրադիր անտառալանջերին սփռված Քաղաքատեղ կամ Մայրաքաղաք անունով հայտնի միջնադարյան բերդավանի կենտրոնական մասում։

## Պատմություն և ճարտարապետություն
Քաղաքատեղու մելիքական ապարանքի տարածքը հյուսիսից ու հարավից սահմանափակված է ձորերով և կազմված է խիստ կտրտված, արևմտահայաց, անտառածածկ ժայռալանջերից, զբաղեցնում է 54 հա տարածք։ Կառուցապատման մեջ իրենց ակնառու դիրքով աչքի են ընկնում կենտրոնական մասի ժայռազանգվածի լանջին կառուցված ապարանքը և դրա հյուսիս-արևմտյան ու հարավ-արևմտյան կողմերի հանդիպակաց դարավանդեզրերին գտնվող երկու փոքր ամրությունները, որոնք և կազմել են բերդավանի հիմնական պաշտպանական կետերը։

Բերդավանն ունեցել է պարիսպներով ամրացված երկու մուտք՝ արևելքից և արևմուտքից։

Հնավայրը Արցախի հնագույն ամրացված բնակավայրերից է, և կա կարծիք, որ «Մայրաքաղաք անունով հիշվում է վաղ միջնադարից, 7-րդ դարում այստեղ են նստել Աղվանքի կաթողիկոսները»։ Այս տեղեկության սկզբնաղբյուրը թեև չի նշվում, սակայն հայտնի է, որ Աղվանք-Արցախի կաթողիկոսության ամառանոցը եղել է Բերդակուր ամրոցը և որպես այդպիսին մնացել է 7-րդ դարից մինչև 9-րդ դարը։

Միջին դարերում բերդավանի գոյատևման մասին են վկայում հնավայրի արևելյան եզրաբարձունքին գտնված գերեզմանոցի մատուռի 1260 թ. արձանագրությունը, 1250 թ. խաչքարը և 1551 թ. տապանաքարերը։

Հենց այս դարերում է բնակավայրը իշխանանիստ դարձել և կոչվել «մայրաքաղաք» (ինչպես «Եղեգիս մայրաքաղաքը» Սյունիքի Վայոց ձոր գավառում), սակայն, քանի որ գտնվում է գավառի հնագույն կենտրոն Չարաբերդ-Ջրաբերդ ամրոցից մոտ 1.5 կմ արևելք, իսկ վերջինիս անունը աղբյուրներում գործածվում էր և՛ գավառ, և՛ կենտրոն, և՛ ամրոց իմաստներով, կարելի է ենթադրել, որ Չարաբերդ-Ջրաբերդ անունը հնուց ի վեր, մասնավորապես միջին դարերում և հետո, ներառում էր ամրոց-բերդավան ամբողջությունը։

Բերդավանի ուսումնասիրությունները վկայում են , որ ապարանքի կառուցումը կապված է Ջրաբերդի նշանավոր Մելիք-Ադամի անվան հետ, իսկ Քաղաքատեղ-Մայրաքաղաքը համարում նրա աթոռանիստ բնակավայրերից մեկը։

Ուսումնասիրությունը ցույց է տալիս, որ ապարանքը, ինչպես նկատել են Մ. Բարխուդարյանցն ու Րաֆֆին, կառուցվել է հնի ավերակների վրա և բաղկացած է սկզբնական՝ քարաշեն ծածկերով մասից և դրան կցված փայտածածկ սենյակներից։

## Ծանոթագրություններ

## Աղբյուրներ
*http://www.raa-am.com/raa/pdf_files/64.pdf, էջ 73-81

Կատեգորիա:Արցախի մելիքական ապարանքներ
Կատեգորիա:Կառույցներ ըստ դարի
Կատեգորիա:Կառույցներ ըստ նշանակության
Կատեգորիա:Մելիքական ապարանքներ
Կատեգորիա:Շինություններ և կառույցներ ըստ ճարտարապետի
Գալինա Ուլյոտովա

**Գալինա Ուլյոտովա** (, ), խորհրդային և ռուս էստրադային երգչուհի, Ռուսաստանի Դաշնության վաստակավոր արտիստ, Ղրիմի Ինքնավար Հանրապետության վաստակավոր արտիստ։ Մոսկոնցերտի երգչուհի, ռեժիսոր, ռուսական «Հանդիպում» ռոմանսի երաժշտական-բանաստեղծական սալոնի ղեկավար, բանաստեղծությունների և պատմվածքների հեղինակ։

## Կենսագրություն
Գալինա Ուլյոտովան ծնվել է 1948 թվականի հունիսի 8-ին Ռուսաստանի Խորհրդային Ֆեդերատիվ Սոցիալիստական Հանրապետության Մոտովիլովո գյուղում` աշխատավորի ընտանիքում։

Դպրոցն ավարտելուց հետո սովորել է մասնագիտացված ուսումնարանում, մասնակցել է նախաձեռնություններին։ 1974 թվականին ավարտել է Պ. Ի. Չայկովսկու անվան Մոսկվայի կոնսերվատորիայի ակադեմիական երաժշտական ուսումնարանը, որտեղ նրա մանկավարժը եղել է Կլավդիա Ֆորտունատովան։ 1974 թվականից աշխատել է Մոսկոնցերտում։ 1986 թվականին ավարտել է Ռուսաստանի թատերական արվեստի ինստիտուտի ռեժիսորական ֆակուլտետը, ստացել էստրադայի ռեժիսորի մասնագիտություն։

Հասարակական կազմակերպությունների՝ Ռուսաստանի գիտությունների ժողովրդական ակադեմիայի (երաժշտության պրոֆեսոր, ակադեմիայի գործող անդամ), Պետրովի գիտությունների և արվեստի ակադեմիայի (գործող անդամ), Ռուսաստանի գրողների միության Մոսկվայի քաղաքային կազմակերպության անդամ է։ Ապրում և ստեղծագործում է Մոսկվայում։ Գալինա Ուլետովան ունի չափահաս դուստր։

Երիտասարդ տարիքում ընկերություն է արել Ալլա Պուգաչովայի հետ և ակամա նպաստել Ալլա Բորիսովնայի ծանոթությանը նրա առաջին ամուսնու հետ։ Ժամանակակիցներն այս դեպքը նկարագրում են այսպես. 1968 թվականին Գալինան (այդ ժամանակ դեռ ուսանող) որպես երգչուհի հրավիրվել է ամբողջ երկրով համերգային շրջագայության, որը կազմակերպել էր կրկեսային ուսումնարանի դասախոս Օլեգ Նեպոմնյաշչին։ Բայց նա արդեն տվել էր իր համաձայնությունը ՄԳԱԹ-ի արտիստների հետ հյուրախաղերի համար և որպես փոխարինող առաջարկել է Ալլա Պուգաչովային։ «Նրա այցը «կրկեսցիների» մոտ ճակատագրական եղավ»։ Հարցազրույցի ժամանակ Պուգաչովան ծանոթացել է Միկոլաս Օրբակասի հետ, իսկ մեկ տարի անց նրանք ամուսնացել են։

## Մրցանակներ և կոչումներ
* Բարեկամության մեդալ (Վիետնամ) (1979)
* Ռուսաստանի Դաշնության վաստակավոր արտիստ (1993 թվականի դեկտեմբերի 18)՝ «Երաժշտական արվեստի ոլորտում ձեռքբերումների համար»
* «Մոսկվայի 850-ամյակի հիշատակի» մեդալ (1997)
* Ղրիմի Ինքնավար Հանրապետության վաստակավոր արտիստ (2000 թվականի սեպտեմբերի 5)՝ «Ուկրաինայի, Ռուսաստանի և Բելառուսի Հանրապետության եղբայրական սլավոնական ժողովուրդների մշակույթի և արվեստի զարգացման գործում ներդրած նշանակալի ավանդի, մասնագիտական բարձր վարպետության համար»
* «Հայրենիքի առաջ վաստակների համար» II աստիճանի շքանշանի մեդալ (2005 թվականի ապրիլի 17)՝ «Երաժշտական արվեստի զարգացման գործում ունեցած մեծ ավանդի և երկարամյա ստեղծագործական գործունեության համար»

### Աղբյուրներ
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  
* 
* 
* 
* 

## Արտաքին հղումներ
* 
* 

Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Մոսկվայի 850-ամյակի հուշամեդալով պարգևատրվածներ
Կատեգորիա:Ռուս երգիչներ
Կատեգորիա:Ռուս կոմպոզիտորներ
Կատեգորիա:Ռուսաստանի Դաշնության վաստակավոր արտիստներ
Նեա-Ֆիլադելֆիա (Ատտիկա)

**Նեա-Ֆիլադելֆիա** (), քաղաք Հունաստանում, Աթենքի հյուսիսային արվարձանը։ Գտնվում է ծովի մակարդակից 110 մ բարձրության վրա՝ Աթենական հարթավայրում, Աթենքի կենտրոնից 6 կմ դեպի հյուսիս։ Նեա-Ֆիլադելֆիա-Նեա Խալկիդոն համայնքի ադմինիստրատիվ կենտրոն Կենտրոնական Ատտիկայի Ատտիկա միավորում։ 2011 թվականի մարդահամարի տվյալներով բնակչության թիվը կազմել է 25 734 մարդ։ Տարածքը 2,85 կմ²։

Քաղաքով անցնում է Կիֆիսոս գետը և Պիրեյոս - Աթենք - Սալոնիկ - Էվզոնի ավտոմայրուղին։ Կառուցվել է Աթենական մետրոպոլիտենի «Նեա-Ֆիլադելֆիա» 4-րդ կայարանը։

1920 թվականին քաղաքի տեղում եղել է 110 բնակիչ ունեցող Պոդոֆիտիս () գյուղը, որն անվանվել է Կիֆիսոս գետի վտակի անունով։ Կոկինոս-Միլոս ( «Կարմիր ջրաղաց») շրջանը հայտնի է եղել ջրաղացներով։ 1924 թվականին, փոքրասիական տեղահանությունից հետո, սկսել են տներ կառուցել փախստականների համար։ Նեա-Ֆիլադելֆիան հիմնադրվել է 1928 թվականին, իսկ 1933 թվականին ստեղծվել է համատիրություն։ 1947 թվականին համատիրությունը դարձել է համայնք։ Քաղաքն իր անվանումն ստացել է Լիդիայի Ֆիլադելֆիայի (ներկայիս Ալաշեհիր՝ Թուրքիայում) անունից։ 1931 թվականին կառուցվել է քաղաքով անցնող Աթենք-Լավրիոն երկաթուղին։

Քաղաքը տուժել է 1999 թվականի երկրաշարժի ժամանակ։ Ավերվել Է «Նիկոս-Գումաս» մարզադաշտը, որը 1930 թվականից ի վեր եղել է «ԱԵԿ Աթենք ՖԱ»-ի մարզադաշտը։ Ակումբը տեղափոխվել է «Օլիմպիական մարզադաշտ»։ «Նիկոս-Գումաս» մարզադաշտի տեղում 2003 թվականին կառուցել են «Այա-Սոֆիա» մարզադաշտը։ 1930 թվականից Նեա-Ֆիլադելֆիայում գործում է «Իոնիկոս» բասկետբոլային ակումբը։

## Բնակչություն

## Պատկերասրահ

Պատկեր:Nea Filadelfia cooperative housing.JPG|Բանվորական թաղամաս
Պատկեր:Nea Filadelfia lake.JPG|Արհեստական լճակ Նեա Ֆիլադելֆիայի զբոսայգում
Պատկեր:020 - Κηφισός μετά τη συμβολή με ρέμα Αχαρνών (Κόκκ.Μύλος) - panoramio.jpg|Կիֆիսոս գետ
Պատկեր:Nikos Goumas Main.gif|Հին Նիկոս Գումաս ստադիոնը
Պատկեր:2011 Dimos Filadelfias-Chalkidonos.png|Ֆիլադելֆիա Չալկիդոնա քաղաքապետարան


## Ծանոթագրություններ

## Արտաքին հղումներ
*Պաշտոնական կայքէջ  
*Νέα Φιλαδέλφεια
*Nea Filadelfeia News
*Nea Filadelfeia Heat

Կատեգորիա:1928 թվականին հիմնադրված բնակավայրեր
Կատեգորիա:Հունաստանի քաղաքներ
Ֆերդինանդ Յագեման

**Ֆերդինանդ Յագեման** (, ), գերմանացի նկարիչ։

Դերասանուհի Կարոլինայի եղբայրը։

## Կենսագրություն
Ծնվել է պատմաբան և գիտնական Քրիստիան Յագեմանի ընտանիքում, որը եղել է դքսուհի Աննա Ամալյա Բրաունշվիգի  գրադարանի գրադարանվարարը, Ֆերնանդի  քույրը  եղել է Աննայի որդու՝ դուքս Կարլ Ավգուստի սիրուհին։ Կարլ Ավգուստը հովանավորել է Ֆերնանդին՝ ուղարկելով ուսանելու կասելցի նկարիչ Թիշբեյնի մոտ։ Նրա նկարչության ուսուցիչներից են եղել նաև Հենրիխ Ֆրիդրիխ Ֆյուգերը և Գեորգ Մելխիոր Քրաուսը։ Կրթության նպատակով գործուղվել է Փարիզ, այնուհետև՝ Հռոմ։

Ֆերնանդը նկարել է իր ժամանակների հայտնի մարդկանց դիմանկարներները։ Ավելի մեծ ճանաչում ստացավ Յոհան Վոլֆգանգ ֆոն Գյոթե նկարի շնորհիվ։ Նկարել է նաև Յոհան Ֆրիդրիխ Շիլլերին՝ մահվան մահճակալին պառկած։

Մահացել է պրոֆեսորի կոչումով Վեյմարի իշխանական ազատ դպրոցում աշխատելու տարիներին։ Ֆերնանդ Յագեմանի հիշատակին նվիրված ելույթներից մեկն անց է կացրել Գյոթեն մասոնական ժողովարանում։  Թաղվել է Յակոբսֆրիդհոֆ գերեզմանատանը։

## Աշխատանքներ

GoetheVonFerdinandJagemann1818.jpg|Գյոթեի դիմանկար
Weimar Anna Amalia Bibliothek@C.M. Wieland.JPG|Քրիստոֆ Մարտին Վիլանդի դիմանկարը
Ferdinand Carl Christian Jagemann Schiller auf dem Totenbette 1805.jpeg|Շիլլերը մահվան շեմին, 1805
Caroline Jagemann by Ferdinand Jagemann.jpeg|Նկարչի քույրը՝ Կարոլինան


## Ծանոթագրություններ

## Արտաքին հղումներ
* Family history 

Կատեգորիա:18-րդ դարի նկարիչներ
Կատեգորիա:19-րդ դարի նկարիչներ
Կատեգորիա:Գերմանացի դիմանկարիչներ
Կատեգորիա:Գերմանացի նկարիչներ
Let's Fall in Love for the Night

«**Let's Fall in Love for the Night**» (), ամերիկացի երգիչ և երգերի հեղինակ Ֆինիս Օ'Քոնելի երգ։ Ֆինիսը զբաղվել ինչպես երգի հեղինակությամբ, այդպես էլ պրոդյուսերավորմամբ։ Երգը թողարկվել է որպես սինգլ 2018 թվականի հոկտեմբերի 19-ին և հետագայում հայտնվել է նրա դեբյուտային մինի ալբոմի՝ «Blood Harmony»-ի կազմում։ Այն զբաղեցրել է Billboard Alternative Songs չարթի 17-րդ հորիզոնականը։

## Նախարտադրություն
Երգն արտահայտում է Ֆինիսի սերը սիրային երգերի նկատմամբ։ Այն աղջկա մասին է, ում նա երբեք չի հանդիպել իրական կյանքում, և այն բանի մասին, թե ինչպես է նա հարմարավետություն գտնում, պատկերացնելով, որ նրանք կարող են այլընտրանքային տիեզերքում միասին լինել, բայց միայն ժամանակավորապես։ Ֆինիսը Billboard-ին տված հարցազրույցում ասել է․ «Ես շատ եմ սիրում փոփ երգեր և երբեք ինձ չեմ ճնշում որպես սոլո արտիստի, ով պետք է միշտ առևտրային առումով հաջող երգեր գրի։ Ես գրում եմ այն, ինչ ես կցանկանայի լսել։ Սա այդպիսի երգերից մեկն է»։

## Տեսահոլովակ
Երգի տեսահոլովակը թողարկվել է 2020 թվականի մարտի 19-ին։ Հոլովակի ռեժիսորն էր Սեմ Բենեթը, և այն նկարահանվել է մեկ կադրով։ Այն սկսում է Ֆինիսից, ով ուկուլելե է նվագում շենքի տանիքի վրա, որտեղից երևում է Լոս Անջելեսի հորիզոնը։ Երգի շարունակության ընթացքում նրան է միանում պարողների խումբը, որոնք հանդես են գալիս խորեոագրաֆիայով այն ժամանակ, երբ նա շարունակում է երգել։

## Չարթեր

## Ծանոթագրություններ

Կատեգորիա:2018 երգեր
Կատեգորիա:2018 սինգլներ
Կատեգորիա:Ֆինիս Օ'Քոնելի գրած երգեր
Կատեգորիա:Ֆինիս Օ'Քոնելի պրոդյուսերավորած երգեր
Պախելբելի կանոն

thumb|200px

**Պախելբելի կանոն** (PWC 37, T. 337, PC 358), հայտնի է նաև որպես «Կանոն ռե մաժորում» (, ), հանդիսանում է Բարոկկոյի շրջանի գերմանացի կոմպոզիտոր Յոհան Պախելբելի ամենահայտնի ստեղծագործությունը։ Իսկզբանե այն գրվել է երեք ջութակների և գեներալ-բասի համար։

800px

Ստեղծման ստույգ տարեթիվ հայտնի չի, համաձայն ենթադրություններից մեկի, կանոնը ստեղծվել է 1694 թվականին՝ Յոյան Քրիստոֆ Բախի ամուսնության առիթով։ Ստեղծագործության մեջ համադրված է կանոն պոլիֆոնիկ խիստ ձևն ու վարիացոն ձևը, որտեղ երեք ձայները ձուլվում են կանոնի մեջ, իսկ չորրորդ ձայնը՝ գեներալ-բասը, նվագում է ինքնուրույն թեմա։

Առաջին անգամ հրապարակվել է 1919 թվականին, առաջին անգամ ձայնագրվել է Արթուր Ֆիդլերը՝ 1940 թվականին:Համաշխարհային ճանաչում ձեռք է բերել 1970-ական թվականներին, Ժան Պայարի «դանդաղ» գործիքավորմամբ, առաջին անգամ իր նվագախմբի հետ ձայնագրվել է 1968 թվականին։ «Կանոն ռե մաժորից» ակորդային հաջորդականությունն օգտագործվել է 1980-ական թվականների մի քանի փոփ-հիթերում, սկսած՝ *Village People* դիսկո խմբի *Go West*-ից(1979)։
 
## Ծանոթագրություններ

## Արտաքին հղումներ
*  Միդի-ֆայլեր, տեսանյութեր և թերթի աղբյուրներ Յոհան Պեխելբելի Կանոնից
* Պախելբելի ձայնն ու ներդաշնակությունը
* 

Կատեգորիա:Գերմանական երաժշտություն
Կատեգորիա:Գերմանիայի արվեստ